stanford-oval/wikipedia huggingface dataset:
Keskeneräinen rakennus
Osittain valmistuneita rakennuksia

Cuencan katedraali, Guenca, Espanja
Sienan katedraali, Siena, Italia
Torre de la Escollera, Cartagena, Kolumbia
Plaza Rakyat, Kuala Lumpur, Malesia
Ajudan kansallispalatsi, Lissabon, Portugali
Herrenchiemsee, Herreninsel, Baijeri, Saksa
Neuschwanstein, Baijeri, Saksa
Uuden-Seelannin parlamenttitalo, Wellington, Uusi-Seelanti
Hamilton Palace, East Sussex, Yhdistynyt kuningaskunta
Goodwood House, West Sussex, Yhdistynyt kuningaskunta
Woodchester Mansion, Stroud, Gloucestershire, Yhdistynyt kuningaskunta
National Monument, Edinburgh, Yhdistynyt kuningaskunta
Winchester Mystery House, San José, Kalifornia, Yhdysvallat
Bishop Castle, Colorado, Yhdysvallat
Super Power Building, Clearwater, Florida, Yhdysvallat
Boldt Castle, Thousand Islands, New York, Yhdysvallat
Hitaasti etenevät rakennustyöt:
Cathedral of Saint John the Divine, New York, Yhdysvallat
Sagrada Família, Barcelona, Espanja
Kaliakran lähetysasema, Kaliakra, Bulgaria
Westminsterin katedraali, Lontoo, Iso-Britannia
Aiheesta muualla

Kuvia tai muita tiedostoja aiheesta Keskeneräinen rakennus Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Unfinished building
Käännös suomeksi
Karjasilta (museosilta)

Karjasilta (käytetään myös nimiä Maantiealikäytävä ”Karjasilta” ja Karjasillan alikulkusilta) on Karjalan radan alikäytävä entisen Joutsenon kunnan alueella Lappeenrannassa. Alikäytävällä tarkoitetaan yleensä rautatiesiltaa, jonka alitse kulkee kevyt-, traktori- tai muu lähiliikenne tai karja. Karjasilta valmistui vuonna 1935. Sillan kohdalla radan alittaa myös pieni oja. Silta kuuluu Väyläviraston museosiltakokoelmaan. Luumäen ja Imatran välillä vuosina 2018–2024 toteutettavan radanparannushankkeen takia sillan päälle rakennettiin uusi silta, ja vanha silta jäi sen alle lähes muuttumattomana.
Karjasillan jänneväli on 4,6 metriä, hyödyllinen leveys 5,9 metriä ja sillan kokonaispituus 21 metriä. Sillan alikurkukorkeus on 3,6 metriä.
Karjasillassa on kiviset maatuet. Sillan kansi on yksiaukkoinen teräsbetoninen laatta, jossa on teräspalkkeja. Tätä liittorakenteena toimivaa siltatyyppiä käytettiin vain rautatiesilloissa, sen etuna on pieni rakennekorkeus. Siltaa oli sen valmistumisen jälkeen korotettu noin metrin verran, teräsbetoninen korotus purettiin pois uuden sillan tekemisen yhteydessä.
Karjalan radan parannushankkeeseen kuului Joutsenon ja Imatran välisen yksiraiteisen radan muuttaminen kaksiraiteiseksi, ja siksi sillan kantta piti leventää ja sen kantokykyä lisätä. Museosillan piti kuitenkin säilyä mahdollisimman muuttumattomana, joten vanhan sillan päälle rakennettiin uusi silta. Se on ulokelaattasilta, joka tuettiin porapaaluilla kallioon. Sillan uusi kansi tehtiin vanhan sillan vieressä ja työnnettiin paikoilleen. Museosillan maatuesta jouduttiin työn ajaksi purkamaan kiviä, jotka palautettiin paikoilleen uuden sillan siirron jälkeen. Karjasillan muutostyö valmistui kesällä 2020 yhdessä neljän muun alikäytävän kanssa.
Aiheesta muualla

Kuvia tai muita tiedostoja aiheesta Karjasilta Wikimedia Commonsissa
Suomen museotiet, tieliikenteen museosillat ja rautateiden museosillat
| --- | --- |
Etelä-Karjala:   Niskapietiläntie  Maantiealikäytävä ”Karjasilta” 
Etelä-Pohjanmaa:   Kyrönkankaan kesätie  Mattilan silta  Perttilän riippusilta 
Etelä-Savo:   Kuortti–Miekansalmi-tie  Porrassalmentie  Enonkosken kivisilta  Virransalmen silta 
Kainuu:   Paltaniementie  Raatteentie  Möykkysenjoen silta  Tervasalmen silta  Kalliokosken ratasilta  Uitonsalmen alikulkusilta 
Kanta-Häme:   Porras–Renko-tie  Mierolan silta 
Keski-Suomi:   Koiviston paikallistie  Heinäjoen silta  Viherin silta 
Kymenlaakso:   Tallimäki–Virojoki-tie  Keskikosken silta  Korian silta  Mullinkosken silta  Salmen silta  Savukosken silta 
Lappi:   Magneettimäki  Nivajoki–Alajalve-tie  Seitajärventie  Simonkyläntie  Ahdaskurun silta  Saarenputaan silta  Aliojan ratasilta 
Pirkanmaa:   Peräkunnantie  Aunessilta  Markkulan silta 
Pohjanmaa:   Taistelutantereentie  Harrströmin kivisilta  Närpes Nybro  Tuovilan silta 
Pohjois-Karjala:   Vornantie  Haarajoen museosilta 
Pohjois-Pohjanmaa:   Saviselkä–Piippola-tie  Etelänkylän isosilta  Pattijoen silta  Ponkilan silta  Savisilta 
Pohjois-Savo:   Nikkilänmäentie  Taipaleen kanavan ratasilta  Taipaleen vanhan kanavan silta 
Päijät-Häme:   Tönnön silta  Heinolan rautatiesilta 
Satakunta:   Huovintie  Lankosken silta  Lapijoen silta  Tulkkilan silta 
Uusimaa:   Fagervikintie  Tuusulan Rantatie  Espoonkartanon Sågbron silta  Bobäckinpuron ratasilta  Hinthaaranjoen ratasilta  Kialan ratasilta 
Varsinais-Suomi:   Vanhalinnantie  Halikon vanha silta  Muntin silta  Aurajoen ratasilta 
| --- | --- |
Huom!: Savukosken silta on Kymenlaakson ja Uudenmaan rajalla.
Kirjastoaukio

Hitsaajat-patsas Hyvinkään Kirjastoaukiolla. Taustalla näkyy kauppakeskus Willa.
Kirjastoaukio on Hyvinkään keskustassa Tehtaan kaupunginosassa sijaitseva aukio ja puistoalue. Se koostuu neliömäisestä nurmialueesta, jonka halki kaksi hiekoitettua polkua risteävät X-muodossa. Se sijaitsee nimensä mukaisesti Hyvinkään kirjaston ja Hämeenkadun välissä Hyvinkään ydinkeskustassa. Kirjastoaukion reunoilla sijaitsevat myös Kauppakeskus Willa, Hyvinkään tori sekä Jussintoriksi kutsuttu liikerakennus. Kirjastoaukiolla sijaitsee yksi Hyvinkään tunnetuimmista patsaista, Mauno Oittisen suunnittelema Hitsaajat. Kirjastoaukio on hyvinkääläisen nuorison suosima ajanviettopaikka etenkin juhlapäivinä kuten vappuisin. Kirjastoaukion ja torin välissä kasvaa rautatienomenapuita.
Vuosina 2020 ja 2021 Hyvinkään Kirjastoaukiolle rakennettiin suuri terassi, Kulttuuriterassi, jonka taustalla toimi hyvinkääläinen Red Carpet -festivaali. Aukiolla järjestettiin muun muassa musiikkitapahtumia.
Kiinalaiset juhlapäivät

Suurinta osaa perinteisistä kiinalaisista juhlista (jié, perinteinen: 節; yksinkertaistettu: 节) vietetään kuukalenterin mukaan.
Kuukalenterin mukaiset juhlat

| Päivä | Nimi | Kiinal>  nimi | Juhlatapoja |
| --- | --- | --- | --- |
| 12.kuukauden 20 päivä | Uudenvuoden aatto | 除夕 chúxī  大年夜 dàniányè | Asunnon siivoaminen, ovijumalien kuvien ripustaminen etuovelle, ilotulituksia, vähintään kymmenen ruokalajin perheateria |
| 1.kuukauden 1.päivä | Kevätjuhla eli Kiinalainen uusivuosi | 新年 xīnnián 春節 chūnjié  大年初一 dànián chūyī | Vuoden merkittävin juhla, jonka juhliminen kestää useita päiviä. Ilotulituksia, runsaita koristeluja, rahalahjoja ja sukulaisvierailuja. |
| 1.kuukauden 15.päivä | Lyhtyjuhla | 元宵節 yuánxiāojié | Lyhtykulkue ja leijonatanssi ensimmäisen täysikuun kunniaksi. Lähetetään lyhtyjä taivaalle ja vesistöihin. Lopettaa kiinalaisen uudenvuoden vieton. |
| 2.kuukauden 2.päivä | Lohikäärme nostaa päätään eli Sinivihreän lohikäärmeen juhla | 中和節 zhōnghéjié 龙抬头 lóngtáitóu 青龙節 qīnglóngjié | Vanhan maatalouskalenterin tapahtuman "Hyönteiset heräävät" aikoihin. Suursiivous. Juhlaruoat: pannukakut (chunping, 春饼) ja nuudelit. |
| 3. kuukauden 3.päivä | Shangsi-juhla | 上巳節 shàngsìjié | Naisten juhla 女儿节 nǚérjié |
| 3. kuukauden 15.päivä | Hautojenlakaisujuhla | 清明節 Qīngmíngjié | Esi-isille omistettu juhla, johon kuuluu mm. hautojen siivoaminen. Vuoden merkittävimpiä juhlia. |
| 5.kuukauden 5.päivä | Lohikäärmeveneiden juhla | 端午節 duānwǔjié | Lohikäärmevenekilpailut muinaisen runoilijan ja valtiomiehen Qu Yuanin (屈原 Qū Yuán) kunniaksi. Juhlaruoat: riisikääryleet (zongzi), keltainen riisiviini. |
| 6.kuukauden 6.päivä | Pesu- ja tuuletuspäivä | 洗晒節 xǐshàijié | Kirjat, liinavaatteet ja muu kangastavara asetetaan aurinkoon. |
| 7.kuukauden 7.päivä | Seitsemien yö eli harakkajuhla | 七夕 qīxī | Vanhan tarun mukaan taivaallisen keisarin tytär "Zhinü" (kutojatyttö, Vega) rakastui maalaispoikaan "Niulang"iin (paimenpoika, Altair), mutta tytön äiti ei hyväksynyt liittoa ja erotti rakastavaiset Linnunradalla. Harakat säälivät nuorta paria ja rukoilivat jumalatarta armahtamaan näitä. Tänä yhtenä yönä harakat muodostavat sillan Linnunradan yli, jotta rakastavaiset saavat tavata toisensa. |
| 7. kuukauden 15.päivä | Henkien juhla | 中元節 zhōngyuánjié | Kuolleiden muistopäivä, jolloin edesmenneille esi-isille annetaan muistolahjoja ja poltetaan paperirahaa. |
| 8.kuukauden 15.päivä | Keskisyksyn juhla eli Kuujuhla | 中秋節 zhōngqiūjié | Kuun katselu korkeilta paikoilta, perheateria, jossa juhlaruokana kuukakku. Vuoden merkittävimpiä juhlia. |
| 9.kuukauden 9.päivä | Tuplayhdeksän juhla eli kaksinkertaisen yangin juhla | 重陽節 /重阳节 chóngyángjié | Syysretki, vuorille kiipeäminen, haudoilla käynti, krysanteemien ihailu. Juhlajuomat: krysanteemiviini, krysanteemitee. |
| 10.kuukauden 15.päivä | Henkijuhla eli Vesilyhtyjuhla | 下元節 xiayuanjie | Auringon laskiessa kukanmuotoisia lyhtyjä laitetaan joen veteen, annetaan lahjoja kuolleiden hengille |
| 12.kuukauden 8.päivä | Laba-juhla | 腊八節 làbājié | Buddhan valaistumisen muistopäivä. Juhlaruoka: labacongee |
Aurinkokalenterin mukaiset juhlat

| Päivä | Nimi | Kiinal>  nimi | Juhlatapoja  |
| --- | --- | --- | --- |
| Kirkas-kuulas n. 5. huhtikuuta  | Puhtaan kirkkauden juhla (Hautojenlakaisupäivä)/surupäivä)  | 清明節 qīngmíngjié  | Käydään haudoilla, jotka siivotaan, annetaan lahjoja kuolleille; kevätretki  |
| Talvipäivänseisaus n. 21. joulukuuta  | Keskitalven juhla  | 冬至 dōngzhì  | Kiinalainen "kiitospäivä". Perhejuhla, muistetaan esi-isiä. Juhlaruoat: tangyuan, jiuniang.  |
Óscar Romero

Óscar Romero.
Óscar Arnulfo Romero y Goldámez (15. elokuuta 1917 Ciudad Barros − 24. maaliskuuta 1980 San Salvador) oli merkittävä katolinen pappi ja arkkipiispa El Salvadorissa 1960- ja 1970-luvuilla. Nähtyään lukemattomia ihmisoikeuksien rikkomuksia hän alkoi puhua El Salvadorin köyhien ja hallinnon mielivallasta kärsineiden puolesta. Tämä aiheutti paljon konflikteja sekä El Salvadorin hallituksen että katolisen kirkon kanssa. Romero murhattiin 1980 kesken messun. Vuonna 2018 katolinen kirkko julisti hänet pyhimykseksi.
Arkkipiispana

Kun Óscar Romero nimitettiin El Salvadorin arkkipiispaksi, hänen maineensa oli konservatiivinen ja hän oli useaan otteeseen suhtautunut skeptisesti moniin Vatikaanin II konsiilin uudistuksiin. Tästä syystä hänen nimityksensä arkkipiispaksi vuonna 1977 ei ollut suosittu koko papiston keskuudessa. Heidän yllätyksekseen Romero oli kuitenkin epäoikeudenmukaisuuden suorasanainen vastustaja ja huono-osaisten puolustaja. Romeron sanottiin liittoutuneen kirkon vallankumouksellisten kanssa. Tämän hän  itse torjui: kirkko ei ole poliittinen liike.
Hänen suhtautumisensa maan hallintoon muuttui jyrkemmäksi, kun kuolemanpartio murhasi hänen hyvän ystävänsä syksyllä 1977. Romero yritti turhaan saada hallituksen tuomitsemaan teon ja pyrkimään syyllisten saattamiseen oikeuden eteen. Hyökkäykset kirkkoa kohtaan lisääntyivät, ja seuraavien vuosien aikana murhattiin useita muitakin pappeja.
Romero alkoi puhua Yhdysvaltojen El Salvadorin hallitukselle antamaa sotilaallista tukea vastaan ja kehotti sotilaita olemaan tottelematta ihmisoikeuksia rikkovia määräyksiä. Maaliskuussa 1980 Romero ammuttiin kuoliaaksi kesken messun pienessä kappelissa lähellä katedraaliaan. Salamurhaajien uskotaan olleen salvadorilaisten kuolemanpartioiden jäseniä, mukaan lukien kaksi School of the Americasista (SOA) valmistunutta sotilasta. Murhaa ei koskaan selvitetty.
Jo ennen ”kääntymistään” Romero piti kirkon antamaa peruskoulutusta erittäin tärkeänä. Hän ei voinut hyväksyä jesuiittaopettajiin kohdistuneita väkivallantekoja eikä koulujen sulkemisia niiden väitetyn marxilaisen luonteen vuoksi.
Kanonisointi

Vuonna 1990 Romeron seuraaja käynnisti kanonisointiprosessin, mutta sen eteneminen estettiin. Elokuussa 2014 paavi Franciscus kuitenkin mahdollisti kanonisointiprosessin jatkamisen kumoamalla kirkon kiellon Romeron julistamisesta autuaaksi. Helmikuussa 2015 Franciscus julisti Romeron marttyyriksi, mikä tarkoitti, että hänet voitiin julistaa autuaaksi ilman häneen liitettyä ihmettä. Pyhimykseksi ei kuitenkaan voida julistaa ilman tällaista ihmettä. Toukokuussa 2015 Romero julistettiin autuaaksi. Lokakuussa 2018 Franciscus julisti Romeron pyhimykseksi.
Romero ja vapautuksen teologia

Romeroa on kutsuttu yhdeksi vapautuksen teologian tärkeimmistä kannattajista ja on väitetty, että tämän takia katolinen kirkko pysäytti hänen kanonisointinsa. Katolisen verkkojulkaisun Aleteian mukaan näyttöä siitä, että hän itse henkilökohtaisesti olisi ollut vapautuksen teologian kannattaja, ei kuitenkaan ole olemassa, ei myöskään siitä, että kanonisointi pysäytettiin, koska pelättiin nopean kanonisointiprosessin aiheuttavan levottomuuksia El Salvadorissa tai että se tulkittaisiin vapautuksen teologian hyväksymiseksi.
Muuta

Vuonna 1998 Englannin kirkko paljasti Romeron patsaan Westminster Abbeyssa, Lontoossa. Se on osa 1900-luvun marttyyreistä kertovaa teosta.
Aiheesta muualla

Kuvia tai muita tiedostoja aiheesta Óscar Romero Wikimedia Commonsissa
1900-luvun marttyyreita Westminster Abbeyn seinällä, Óscar Romero kuvassa toinen oikealta.
Kerkko Koskinen Kollektiivi (albumi)

| Kerkko Koskinen Kollektiivi Kerkko Koskinen Kollektiivi |
| --- | --- | --- |

Studioalbumin tiedot
 Julkaistu: 24. elokuuta 2012
 Formaatti: CD, LP, Digitaalinen
 Tyylilaji: pop
 Kesto: 35.56
 Levy-yhtiö: Johanna Kustannus
Listasijoitukset
  Suomen virallinen lista: 1.
Kerkko Koskinen Kollektiivin muut julkaisut
|   | Kerkko Koskinen Kollektiivi 2012 | 2 2014 |
Kerkko Koskisen muut julkaisut
| Trains & Letters 2011 | Kerkko Koskinen Kollektiivi 2012 | 2 2014 |
Singlet albumilta Kerkko Koskinen Kollektiivi
 ”Nukun hiljaa kirkkomaassa” Julkaistu: 13. kesäkuuta 2012  ”Laura Palmer” Julkaistu: 9. heinäkuuta 2012
Kerkko Koskinen Kollektiivi on Kerkko Koskisen, Paula Vesalan, Mannan ja Vuokko Hovatan muodostaman yhtyeen esikoisalbumi, joka julkaistiin 24. elokuuta 2012 Johanna Kustannus -levy-yhtiön kautta. Albumi on myynyt kultalevyyn oikeuttavat yli 10 000 kappaletta. Albumi ehdolla Emma-gaalassa vuoden 2012 pop-albumiksi, mutta hävisi kategorian Robinin Koodi-albumille.
Albumi sijoittui ensimmäisellä listaviikollaan Suomen virallisen albumilistan toiselle sijalle, mutta nousi jo seuraavalla viikolla listan kärkeen. Yhteensä albumi oli listalla 13 viikkoa.
Levyltä julkaistiin singleinä kappaleet ”Nukun hiljaa kirkkomaassa” sekä ”Laura Palmer”, joista jälkimmäisestä muodostui julkaisunsa jälkeen radiohitti.
Kappaleet

Kaikki sävellykset Kerkko Koskinen.
Käki – 3.06 (san. Anna Ahmatova)
Vuodet – 3.00 (san. Anni Sinnemäki)
Korintin ruusut – 2.41 (san. Aulikki Oksanen)
Odotusta – 2.50 (san. Anna Viitala)
Laura Palmer – 3.58 (san. Anna Viitala)
Jos saisin – 3.26 (san. Sami Keski-Vähälä)
Koska meitä ei ole – 2.29 (san. Paula Vesala)
Huone 232 – 3.58 (san. Anna Viitala)
Nukun hiljaa kirkkomaassa – 2.48 (san. Anna Ahmatova, Paula Vesala)
Keväällä löydetty ruumis – 4.29 (san. Anna Viitala)
Isoäiti – 3.13 (san. Erpo Pakkala)
Arvostelut

Nuorgam: 85/100
Rumba:
Soundi:
Kerkko Sariola

| Kerkko Sariola> Henkilötiedot |
| --- | --- |
Syntynyt: 29. tammikuuta 1999 (ikä 25) Kirkkonummi
Ammatti:  malli
Aiheesta muualla
Kerkko Sariola
Kerkko Torbjörn Sariola (s. 29. tammikuuta 1999 Kirkkonummi) on kansainvälisesti menestynyt suomalainen malli.
Työura

Kerkko Sariolan löysi ruotsalaisen mallitoimiston Nisch Managementin skouttaaja alkusyksystä 2016. Hän pääsi tammikuussa 2017 Milanon muotiviikoilla Pradan näytökseen malliksi ja solmi muotitalon kanssa kansainvälisen exclusive-sopimuksen. Sariola tähditti Pradan syys–talvi 2017–2018 -kampanjaa, jonka kuvat otettiin Sveitsin lumisissa maisemissa kuvaajana Willy Vanderperre ja stailaajana Olivier Rizzo.
Sariola oli Firenzen muotiviikoilla Pitti Uomolla tammikuussa 2018, kun Suomi oli viikkojen teemamaana. Samana vuonna lokakuussa hän oli Manifesto-lehden kannessa sekä ODDA Magazine -lehden artikkelissa, jossa esiteltiin Just Cavallin syys/talvi 2018–2019 -mallistoa.
Vuonna 2019 Sariola oli mukana ylellisyystavaroita myyvän Luisaviaroman City Adventure: Milan Edition -kampanjan mallina. Kuvaajana tässä kampanjassa oli Vito Fernicola. Miesten muotiin keskittynyt Man About Town -lehti teki ison artikkelin, jossa Alexandra Bickendalen stailaama Sariola oli Pohjois-Yorkshiren maisemissa Danny Lowen kuvaamana.
Louis Vuitton käytti Sariolaa mallinaan esitellessään miesten kevät/kesä 2021 -mallistoaan heinäkuussa 2020.
Mallitoimistot

Nisch Management, Tukholma
Supa Model Management, Lontoo
Premium models, Pariisi
Kemin valtaus

Kemin valtaus (myös nimellä Kemin taistelu) oli 1.–8. lokakuuta 1944 käyty Lapin sodan taistelu.
Lapin sodan alkaessa suurin osa Kemistä oli saksalaisjoukkojen valvonnassa. Ainoastaan Kemiyhtiön ja Veitsiluodon tehtaiden suojaksi oli Luttojoelta siirretty pataljoonan vahvuinen osasto Pennanen.
Taistelu Kemin kaupungista alkoi 1. lokakuuta aamuyöllä kello kaksi, samana päivänä jolloin tehtiin Tornion maihinnousu. Suomalaiset valtasivat Ajoksen saaren ja Kraaselin sillan pienen taistelun jälkeen. Sillan saksalaiset kuitenkin valtasivat heti aamulla takaisin.
Pennasen avuksi kenraaliluutnantti Siilasvuo lähetti eversti August Kuistion johtaman 15. prikaatin, joka oli jo saanut kosketuksen uuteen viholliseen Olhavan taistelun aikana. Prikaatin eteneminen oli hidasta perääntyvien saksalaisten tuhotessa ja miinoittaessa siltoja ja teitä.
Prikaatin osasto Ojala saapui 5. lokakuuta Veitsiluotoon ja sai yhteyden osasto Pennaseen. Hyökkäysvalmistelut aloitettiin vasta, kun prikaatin pääosat olivat saapuneet 6. lokakuuta Kemiin. Tiedustelujoukkojen tietojen perusteella tiedettiin, että suurin osa saksalaisista oli asemissa kaupungin eteläpuolella. Eversti Kuistio antoi illalla 6. lokakuuta hyökkäyskäskyn, jonka mukaan suuren osan prikaatista tuli kiertää kaupungin itäpuolelle ja aloittaa hyökkäys sieltä 7. lokakuuta klo 11. Samaan aikaan joukkojen muiden osien oli hyökättävä saksalaisten asemiin etelästä.
Hyökkäys kaupungin itäpuolen metsistä yllätti saksalaiset. Kiivaiden taistelujen jälkeen saksalaiset jäivät lähes saarroksiin, mutta osa heistä onnistui kuitenkin pakenemaan kaupungista. Vangiksi suomalaiset saivat 500 saksalaista. Suomalaisten tavoitteena oli saada Kemijoen ylittävät sillat ja lentokenttä ehjinä haltuunsa, mutta saksalaiset ehtivät ne tuhota.
Saksalaiset pommittivat teollisuuslaitoksia syöksypommittajillaan. Taistelujen yhteydessä tuhoutui myös muun muassa Karihaaran kansakoulu ja useita liikerakennuksia. Kolmetoistakerroksinen kaupungintalo yritettiin tuhota räjähdyspanoksin, mutta vaikka rakennus kärsikin suuria vaurioita, pysyi se kuitenkin pystyssä. Asuinrakennuksia tuhoutui 76. Kemin taistelut katsotaan päättyneeksi 8. lokakuuta klo 10.00, kun saksalaiset räjäyttivät Kemijoen sillat. Saksalaisten tappiot olivat satoja kaatuneita. Suomalaiset menettivät kaatuneina tai haavoittuneina yhteensä noin 500 miestä.
Kertomus näkevistä

| Kertomus näkevistä> Ensaio sobre a Lucidez |
| --- | --- |

Alkuperäisteos
Kirjailija:  José Saramago
Kieli:  portugali
Genre:  dystopia, satiiri
Julkaistu:  2004
Suomennos
Suomentaja:  Erkki Kirjalainen
Kustantaja:  Tammi
Julkaistu:  2007
Ulkoasu:  sidottu
ISBN:  978-951-31-6053-1

Edeltävä:  Kertomus sokeudesta
Löydä lisää kirjojaKirjallisuuden teemasivulta
Kertomus näkevistä (Ensaio sobre a Lucidez) on Nobel-palkitun kirjailijan José Saramagon teoksen Kertomus sokeudesta sisarteos.
Juoni

Kertomus näkevistä tapahtuu neljä vuotta valkotaudin alkamisesta. Kirja jakautuu kahteen osaan. Alussa kuvataan maan vaaleja, joissa suurin osa pääkaupungin asukkaista äänestää tyhjää. Vaikka vaalit uusitaan, on tyhjää äänestäneiden osuus 83 %. Valtaeliitti tulkitsee sen kapinoinniksi, ja maan armeija saartaa pääkaupungin kapinan kukistamiseksi. Protesti on kuitenkin niin passiivinen, että kapinan johtajia ei tiedetä. Pääkaupungin pormestari eroaa virastaan, kun häntä painostetaan. Valtaapitävät yrittävät kukistaa kapinan vakoilemalla, valehtelemalla, räjäyttämällä metroaseman, mutta tilanne ei muutu.
Toisessa osassa tavataan edellisestä romaanista tutut henkilöt. Silmälääkärin vaimo oli edellisessä romaanissa näkönsä säilyttänyt. Hänen ympärilleen oli muodostunut ihmisjoukko, jota aletaan epäillä kapinan johtoryhmäksi. Heidän peräänsä lähetetään salamurhaaja.
Kirjailija pohtii teoksessaan, että demokratiassakin voi olla sellaista tyytymättömyyttä, jonka kapinointia valtaeliitti ei osaa kanavoida järkeviin uomiin. Vastatoimet ovat ylimitoitettuja.
Kin Shriner

| Kin Shriner> Henkilötiedot |
| --- | --- |
Syntynyt: 6. joulukuuta 1953 (ikä 70)  New York, New York
Ammatti:  näyttelijä
Näyttelijä
Aktiivisena:  1976–
Merkittävät roolit:  Scott Baldwin (General Hospital)
Palkinnot
 Soapy (1983)  Soap Opera Digest (1991, 1999) 
Aiheesta muualla
IMDb 
Elonet
Kin Shriner (s. 6. joulukuuta 1953 New York, New York) on muun muassa neljä kertaa Daytime Emmy -ehdokkuuden saanut yhdysvaltalainen näyttelijä, joka on näytellyt enimmäkseen televisiosarjoissa. Parhaiten hänet muistetaan roolistaan Scott Baldwina sarjassa General Hospital.
Hänen isänsä Herb Shriner oli näyttelijä.
Filmografia > Elokuvat

Manhunter (1986)
Escape (1990)
A Bucket of Blood (1995)
Looking for Bobby D (2001)
Hoot (2006)
Filmografia > Televisiosarjat

Texas (1980–1981)
Rituals (1984)
General Hospital (1997, 2007)
Port Charles (1997–1999)
Melrose Place (1998)
Tunteita ja tuoksuja (2004)
As the World Turns (2004–2006)
Justice League Unlimited (2004–2006) (ääni)
Kolmikolkkahattu

Ruotsin varuskamarilla säilytettävä kolmikolkkahattu.
Kolmikolkkahattu oli 1700-luvulla käytössä ollut ranskalaisperäinen päähine, jossa on kolme eri suuntiin osoittavaa kärkeä.
Kolmikolkkahattu oli 1738 Ruotsin kuningaskunnan säätyvaltiopäivillä muodostuneen hattupuolueen kannattajien tunnus.
Sotilaspäähineenä kolmikolkkahattu eli pitkään. Suomessa sellaista käyttivät vielä 1918 jotkut Suomen sisällissotaan osallistuneet suojeluskuntalaiset. Myös Pfadfindereillä oli kolmikolkkahattu aluksi.
Kesken jäänyt elämä

| Kesken jäänyt elämä> An Unfinished life |
| --- | --- |

Ohjaaja:  Lasse Hallström
Käsikirjoittaja:  Virginia Korus Spragg
Perustuu:   Mark Spraggin romaaniin  An Unfinished Life 
Tuottaja:   Leslie Holleran  Alan Ladd Jr.  Joe Roth  Bob Weinstein  Harvey Weinstein 
Säveltäjä:  Deborah Lurie
Kuvaaja:  Oliver Stapleton
Leikkaaja:  Andrew Mondshein
Lavastaja:  David Gropman
Pääosat:   Robert Redford  Jennifer Lopez  Morgan Freeman  Becca Gardner  Josh Lucas  Camryn Manheim  Damian Lewis 
Valmistustiedot
Valmistusmaa:  Yhdysvallat
Tuotantoyhtiö:   Miramax Films  Initial Entertainment Group  Revolution Studios  Ladd Company 
Levittäjä:  Mokép Netflix
Ensi-ilta:   19. elokuuta 2005 (EIFF)  Yhdysvallat 9. syyskuuta 2005  Suomi 4. marraskuuta 2005 
Kesto:  110 minuuttia
Alkuperäiskieli:  englanti
Budjetti:  30 000 000 dollaria
Tuotto:  18 618 284 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kesken jäänyt elämä (engl. An Unfinished Life) on vuonna 2005 ensi-iltansa saanut yhdysvaltalainen draamaelokuva, jonka on ohjannut Lasse Hallström. Elokuvan pääosassa esiintyvät Robert Redford, Jennifer Lopez, Morgan Freeman ja Becca Gardner. Elokuva perustuu Mark Spraggin samannimiseen romaaniin.